stanford-oval/wikipedia huggingface dataset:
Quevedo: Bzrp Music Sessions, Vol. 52

Quevedo: Bzrp Music Sessions, Vol. 52 הוא סינגל של הדי ג'יי הארגנטינאי ביסאראפ שהוקלט על ידי הראפר הספרדי קבדו. הוא יצא לאור ב-6 ביולי 2022, על ידי חברת התקליטים דאלה פליי, כסינגל שלא מתוך אלבום. את השיר כתבו השניים ביחד עם סנטיאגו אלבארדו.
השיר הגיע למקום הראשון במצעד הבין-לאומי של ספוטיפיי ובמצעד הבילבורד גלובל 200.
רקע וכתיבה

השיר נכתב על ידי גונזאלו ג'וליאן קונדה, פדרו לואיס דומינגז קבדו וסנטיאגו אלבארדו והופק על ידי ביסאראפ. השיר הוכרז באופן רשמי ב-4 ביולי 2022 באמצעות סרטון תדמית באינסטגרם של ביסאראפ, בו הכין תפריט מיוחד בבורגר קינג במדריד, כשהתיקים הכילו צעצוע של עצמו עם חלק מהפזמון של השיר.
הצלחה מסחרית

השיר הגיע למקום הראשון במדינות אמריקה הלטינית, בהן ארגנטינה, בוליביה, צ'ילה, קולומביה, אקוודור, מקסיקו, הונדורס, פרגוואי ופרו; כמו גם לצמרת המצעדים בספרד ובאיטליה. בנוסף, הוא הגיע למקום הראשון במצעד הבילבורד גלובל 200 בשבוע השני לכניסתו. בבילבורד הוט 100, נכנס השיר למקום ה-98 והגיע בשיאו למקום ה-79. במצעד שירים הלטיניים של בילבורד הגיע למקום העשירי.
וידאו קליפ

הווידאו קליפ לשיר פורסם ביוטיוב ב-6 ביולי 2022, ובו נראים ביסאראפ וקבדו מבצעים את השיר. במהלך השנייה 2:28, מופיע פטריק סטאר מבובספוג מכנסמרובע. מאוחר יותר, הוא טושטש עקב תביעה משפטית מניקלודיאון. השיר נצפה למעלה מ-10 מיליון פעמים ב-24 השעות לצאתו, והיה למצליח ביותר של ביסאראפ בפרק זמן זה עד לצאתו של "Shakira: Bzrp Music Sessions, Vol. 53" ביחד עם שאקירה ששבר את שיא כל הזמנים לקליפ לטיני וצבר למעלה מ-50 מיליון ב-24 שעות. נכון לינואר 2023, הקליפ נצפה למעלה מ-430 מיליון פעמים.
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 1 |  |
|  אורוגוואי | מוניטור לטינו | 1 |  |
|  איטליה | מצעד הסינגלים האיטלקי | 1 |  |
|  אל סלוודור | מוניטור לטינו | 3 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | 79 |  |
|  ארצות הברית | מצעד שירי הדאנס/אלקטרוני | 4 |  |
|  בוליביה | מוניטור לטינו | 1 |  |
|  גואטמלה | מוניטור לטינו | 8 |  |
|  הונדורס | Honduras Top 50 | 1 |  |
|  הרפובליקה הדומיניקנית | מוניטור לטינו | 2 |  |
|  מקסיקו | טופ 100 – מקסיקו | 1 |  |
|  ניקרגואה | מוניטור לטינו | 1 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 1 |  |
|  פנמה | מוניטור לטינו | 1 |  |
|  פרו | מוניטור לטינו | 1 |  |
|  צ'ילה | צ'ילה טופ 20 | 1 |  |
|  צרפת | SNEP | 158 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 4 |  |
|  קנדה | קנדה הוט 100 | 95 |  |
|  שווייץ | המצעד השווייצרי | 15 |  |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  עולמי | בילבורד גלובל 200 | 35 |  |
|  אורוגוואי | מוניטור לטינו | 7 |  |
|  איטליה | מצעד הסינגלים האיטלקי | 30 |  |
|  אל סלוודור | מוניטור לטינו | 21 |  |
| מצעד שירי הדאנס/אלקטרוני | 12 |  |  |
|  גואטמלה | מוניטור לטינו | 22 |  |
|  הונדורס | Honduras Top 50 | 13 |  |
|  הרפובליקה הדומיניקנית | מוניטור לטינו | 13 |  |
|  ניקרגואה | מוניטור לטינו | 11 |  |
|  פוארטו ריקו | מוניטור לטינו | 73 |  |
|  פנמה | מוניטור לטינו | 11 |  |
|  פרגוואי | מוניטור לטינו | 16 |  |
|  קוסטה ריקה | מוניטור לטינו | 18 |  |
|  שווייץ | המצעד השווייצרי | 62 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 100,000 |
| פורטוגל (AFP) | זהב | 5,000 |
| ספרד (PROMUSICAE) | פלטינה ×10 | 600,000 |
| צ’ילה (PROFOVI) | יהלום | 43,278,024 |
הערות שוליים

↑  גונזאלו ג'וליאן קונדה, פדרו לואיס דומינגז קבדו, סנטיאגו אלבארדו
↑  Genius English Translations – Bizarrap & Quevedo - Quevedo: Bzrp Music Sessions, Vol. 52 (English Translation), נבדק ב-2023-01-16
↑  "BZRP on Instagram: "MIÉRCOLES (O sea MAÑANA) 🇦🇷 x 🇪🇸 🎥 @pedro.colmeiro"".
↑  "Bizarrap & Quevedo's 'Bzrp Music Sessions, Vol. 52' Vaults to No. 1 on Billboard Global Charts". Yahoo!. 26 ביולי 2022. נבדק ב-5 באוגוסט 2022. {{cite journal}}:  (עזרה)
↑  "Hot 100 First-Timers: Bizarrap & Quevedo Debut With Global Smash 'Bzrp Music Sessions, Vol. 52'". Billboard. 1 באוגוסט 2022. נבדק ב-5 באוגוסט 2022. {{cite journal}}:  (עזרה)
↑  "El detalle de la BZRP Music Sessions #52 con Quevedo que pasó desapercibido | Vía Urbano".
↑  Suárez Echeverría, Paloma (7 ביולי 2022). "Bizarrap lanza su sesión #52 con Quevedo: cinco millones de reproducciones en apenas unas horas". Yasss (בספרדית). נבדק ב-5 באוגוסט 2022. {{cite web}}:  (עזרה)
↑  "La sesión de Bizarrap con el canario Quevedo consigue más de cinco millones de reproducciones en YouTube en solo 12 horas". ElDiario (בספרדית). 7 ביולי 2022. נבדק ב-5 באוגוסט 2022. {{cite web}}:  (עזרה)
↑  "La nueva apuesta de Bizarrap con el 'canario' Quevedo que ya triunfa". Diario de Avisos (בספרדית). 7 ביולי 2022. נבדק ב-5 באוגוסט 2022. {{cite web}}:  (עזרה)
עאדל מנאע

| --- | --- |
אין תמונה חופשית
 לידה:  20 באוקטובר 1947 (בן 77) 
 מדינה:  ישראל 
 לאום:  ערביי ישראל 
 תחום כתיבה:  היסטוריה
 
עאדל מנאע (בערבית: عادل مناع; נולד ב-20 באוקטובר 1947) הוא היסטוריון וחוקר בולט של החברה הערבית בישראל.
מנאע נולד בכפר מג'ד אל-כרום. הוא בעל תואר דוקטור בהיסטוריה איסלאמית מטעם האוניברסיטה העברית בירושלים. את הפוסט-דוקטורט עשה באוניברסיטת פרינסטון. פרסם במהלך השנים מספר רב של ספרים ומאמרים בנושא בערבית, בעברית ובאנגלית. במשך שנים עמד בראש המרכז לחקר החברה הערבית בישראל שבמכון ון ליר. בשנת 2009 מונה לתפקיד מנהל המכון להכשרת מורים ערבים בבית ברל.
לצד פעילותו האקדמית, פעיל מנאע בשורה של ארגוני החברה האזרחית, ובין היתר הוא חבר בהנהלת האגודה לזכויות האזרח.
ספרים שפרסם

מברוכ - תרבות החתונה הערבית בישראל, הוצאת המרכז לחקר החברה הערבית בישראל
הפלסטינים במאה העשרים - מבט מבפנים, הוצאת ערמוני
שוליות כפולות - פלסטינים ישראלים בירושלים, הוצאת מכון ירושלים לחקר ישראל, 1998
נכבה והישרדות - סיפורם של הפלסטינים שנותרו בחיפה ובגליל, 1948–1956, הוצאת מכון ון ליר והוצאת הקיבוץ המאוחד, 2017
קריאה נוספת

מג'ד אל-כרום
הערות שוליים

↑  מינוי מנאע לתפקיד
↑   בני מוריס, "נכבה והישרדות": לא היתה "מדיניות גירוש", באתר הארץ, 18 ביולי 2017
 דניאל בלטמן, "נכבה והישרדות" הוא הזדמנות עבור הקורא העברי להבין את האסון הפלסטיני, באתר הארץ, 5 באוגוסט 2017
| --- | --- |
בקרת זהויות :  NLI: 987007298001105171  BnF: cb144645945 (data)  GND: 134268059  ISNI: 0000 0000 8362 4951  LCCN: n78097856  SUDOC: 139166963  VIAF: 19904737   WorldCat (עם VIAF): 19904737 
ערך זה הוא קצרמרבנושא ישראלים ובנושא היסטוריונים. אתם מוזמנים לתרום לוויקיפדיה ו.
סוריאליזם

התמדתו של זיכרון, אחד מציוריו של סלבדור דאלי
היצירה "יחסיות" משלבת אלמנטים גאומטריים מופשטים המסתבכים במרחב
נתון (1946–1966)
סוּרֵיאָלִיזְם הוא זרם באמנות שפעל בין שנות העשרים והשלושים של המאה העשרים, מרכזו היה בפריז והוא כלל ציירים, סופרים, משוררים, מוזיקאים, צלמים, אנשי קולנוע ואדריכלים ועוד.
מקור המילה סוריאליזם הוא הלחם מהמילה הצרפתית surréalisme, המורכבת מ־sur – מעל, ו־réalisme – מציאותיות, ומשמעותו: מעל המציאות. מילה שהגה המשורר גיום אפולינר ב-1917. שנים אחר כך, אנדרה ברטון, אבי התנועה, אימץ את השם הזה לקבוצה שהתקבצה סביבו בעקבות התפרקות הדאדא. הסוריאליסטים ראו עצמם כתנועה פילוסופית ומהפכנית ושילבו בעבודותיהם אלמנטים של הפתעה וחוסר היגיון.
רקע היסטורי

הסוריאליזם התפתח מתנועת הדאדא, שנוסדה ב-1916 בציריך הנייטרלית, במקביל לזוועות מלחמת העולם הראשונה. על פי הדאדא, ההיגיון והסיבתיות אכזבו ככלים לניהול תקין של העולם, ולכן יש לברוא את העולם מחדש, ללא סדר והיגיון – באקראי (ואולי כך נקבל עולם טוב יותר, ללא מלחמות). אך בשונה מהדאדא ששלל את הכול ויצר אבסורד, מטרת הסוריאליזם הייתה למצוא פתרון לשלילה, לבעיות הנפש. הם חשבו כי באמצעות האמנות ניתן יהיה לפתור את הבעיות של העולם.
הסוריאליזם מיזג את חוסר ההיגיון של הדאדא עם המושג של מחשבה טהורה, חופשית וחסרת מגבלות ההיגיון, בדומה ל"מחשבות" שיש בחלימה, בטירוף או באסוציאציה חופשית. הם הזמינו אנשים שיספרו להם את חלומותיהם. לדעתם החלומות הם המחשבות הפנימיות של האדם ללא שליטת ההיגיון – התת-מודע, והם התייחסו לחלומות כאל יצירה ספרותית. מטרת הציור הסוריאליסטי היא לגרום לצופה בתמונה זעזוע ולחצות גבולות מחשבתיים. ניתן לשער אם כך, שהסוריאליסטים קיוו להשפיע על דעתו של הצופה ולהקנות לו את רעיונות הקבוצה. המניפסטים הסוריאליסטים ראו במטורפים אמנים, ודרשו את ביטול בתי המשוגעים.
ההיגיון מאחורי הסוריאליזם מבוטא באחד המניפסטים כהיפוך של שיר הייקו. השיר היפני הוא "יתוש\ הסר כנפיו\ פלפלת". הסוריאליזם בוטא אפוא דרך השיר "פלפלת\ הוסף כנפיים\ יתוש".
ציור סוריאליסטי

הזרם הסוריאליסטי פרח בפריז בשנות העשרים והשלושים של המאה ה-20, ועם מייצגיו הבולטים נמנו: רנה מגריט, ז'ואן מירו, מקס ארנסט, סלבדור דאלי, פבלו פיקאסו ועוד.
הציור הסוריאליסטי מתחלק לשתי קבוצות: סוריאליזם פיגורטיבי וסוריאליזם מופשט.
ציור סוריאליסטי > סוריאליזם פיגורטיבי – ווריסטי

משמעות המילה ווריסטי היא אמיתי. סגנון בו הפרטים נראים אמיתיים/נכונים. אפיוניו של הסוריאליזם הפיגורטיבי הם:
הפריטים בציור מצוירים בצורה מאוד ריאליסטית (ממשית).
מיקום האובייקטים והיחס כלפי הרקע ושאר הפריטים בתמונה, הוא לא מציאותי.
בסוריאליזם הפיגורטיבי ה"על מציאות" מתבטאת ביחסים שבין האובייקטים ולא באובייקטים עצמם.
בסוג זה של סוריאליזם נמצא את מקס ארנסט, רנה מגריט, סלבדור דאלי, רפאל אולבינסקי, מרט אופנהיים, ג'יימס אנסור, ז'אן ארפ, מאוריץ קורנליס אשר, אנדרה ברטון, אלברטו ג'קומטי, ג'ורג'ו דה קיריקו, מרסל דושאן, אנה כרומי, ז'ואן מירו, אנדרה מסון, פרנסיס פיקבייה, פרידה קאלו, פאול קלה ועוד.כמו כן הרבה מציוריו של זאב קון סוארליסטיים
ציור סוריאליסטי > סוריאליזם ביומורפי – מופשט

אפיוניו של הסוריאליזם המופשט הם:
צורות גאומטריות פשוטות, כגון: משולש, מרובע, קיוו קו, עיגול, קו סגור פשוט וכדומה.
הצורות נמצאות במצב שהצופה יכול "להחליט" מה לראות בתמונה.
בסוריאליזם המופשט הצורות עצמן ולא היחס שביניהן הן הגורם להרגשה העל מציאותית.
בסוג זה של סוריאליזם נמצא את אנדרה מסון וז'ואן מירו.
קולנוע סוריאליסטי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך ההיסטוריה הקולנועית קמו כמה במאים ויוצרי סרטים סוריאליסטיים, כאשר הבולט מביניהם היה הבמאי הספרדי לואיס בוניואל. מסרטיו המוצלחים היו הסרט האילם הקצר "כלב אנדלוסי" והסרט הקומי "רוח החופש". עוד במאי בולט הוא דייוויד לינץ', שבחלק מיצירותיו, כגון "ראש מחק" ו"מלהולנד דרייב", קיימים אלמנטים סוריאליסטיים.
אחד הסרטים הסוריאליסטים שיצאו לילדים היה "ירח שחור" שבויים על ידי הבמאי הצרפתי לואי מאל. הסרט זכה לביקורות מעורבות. רבים טענו שהוא לוקה בבעיות מבניות, ואף מהווה תוכן שטותי וחסר צורה. מנגד, הסרט קיבל אהדה של מספר פסיכולוגים לילדים שהאמינו שהוא יכול להוות טיפול פסיכולוגי לבעיות מסוימות.
צילום סוריאליסטי

האובייקט המצולם מאבד את משמעותו המקורית והופך להיות חידה אסתטית.
מאן ריי היה מחלוצי הצילום הסוריאליסטי.
ראו גם

המניפסטים הסוריאליסטים
תיאטרון האבסורד
לקריאה נוספת

אמוץ גלעדי, מודרניזם בשלוש שפות: על הקוביזם, הפוטוריזם האיטלקי והסוריאליזם, תל אביב: סל תרבות ארצי, 2010
רות ברנדון, חיים סוריאליסטיים, 1917–1945, תרגמה מאנגלית: כרמית גיא, עם עובד, 2010.
הערות שוליים

↑  George Eastman house, A history of photography, New york: Taschen, עמ' 531
↑  Emmanuelle de L'Écotais, Muriel Bonin, Wolfgang Himmelberg, Frédéric Maurin, Manfred Heiting, Man Ray, 1890–1976, Köln London Paris [etc.]: Taschen, 2000, ISBN 978-3-8228-7185-0
↑  Man Ray, London: Thames and Hudson, 2006, Photofile, ISBN 978-0-500-41065-3
| זרמים באמנות |
| --- | --- | --- |
| אמנות העת העתיקה | יוון העתיקה • רומא העתיקה • מצרים העתיקה • הסהר הפורה |  |
| אמנות ימי הביניים | אמנות מרובינגית • אמנות קרולינגית • אמנות רומנסקית • אמנות גותית • ביזנטיון |  |
| הרנסאנס | מנייריזם |  |
| אמנות מזרחית | אמנות סינית • אמנות יפנית |  |
| אמנות העת החדשה | בארוק • רוקוקו |  |
| אמנות מודרנית | נאו-קלאסיציזם • רומנטיציזם • פרה-רפאליטים • אר נובו • אר דקו • ריאליזם (אמנות) • פוינטיליזם • אימפרסיוניזם • פוסט-אימפרסיוניזם • נאו-אימפרסיוניזם |  |
| אמנות המאה ה-20 וה-21 | אמנות מופשטת • קוביזם • אקספרסיוניזם • פוטוריזם • קונסטרוקטיביזם • סוריאליזם • אקספרסיוניזם מופשט • פוביזם • פופ ארט • אופ ארט • נאו-גאו • דאדא • אסתטיקת יחסים |  |
פורטל האמנות
| --- | --- |
בקרת זהויות :  NLI: 987007551141105171  BNE: XX542960  BnF: cb11933334b (data)  GND: 4058665-0  LCCN: sh85130846  LNB: 000055159  NDL: 00572441  NKC: ph126286 
"מסתורין ומלנכוליה של רחוב", ג'ורג'יו דה קיריקו, 1914
הפיל מקלבס (1921)
ציור של ז'ואן מירו
אנדריאה מוטיס

| --- | --- |

מוטיס מופיעה בפברואר 2014 בפאלאו דה לה מוזיקה קטלנה (אולם המוזיקה הקטלאנית), ברצלונה
 לידה:  9 במאי 1995 (בת 29) ברצלונה, ספרד 
 מוקד פעילות:  ספרד 
 תקופת הפעילות:  מ-2010 
 מקום לימודים:  IEA Oriol Martorell, Catalonia College of Music 
 סוגה:  ג'אז 
 שפה מועדפת:  קטלאנית, ספרדית 
 כלי נגינה:  חצוצרת פיקולו 
 בן או בת זוג:  Christoph Mallinger 
 andreamotis.com
 פרופיל ב-IMDb
 
אנדריאה מוטיס (בספרדית: Andrea Motis; נולדה ב-9 במאי 1995) היא חצוצרנית ג'אז, זמרת ונגנית סקסופון ספרדייה. היא שרה בקטלאנית, ספרדית, פורטוגזית ואנגלית.
ביוגרפיה

מוטיס למדה מגיל שבע בבית הספר העירוני למוזיקה של סאנט אנדראו בברצלונה. בשנת 2007, בגיל שתים עשרה, החלה לנגן בלהקת הג'אז סאנט אנדראו, בראשות המורה והמוזיקאי חואן צ'מורו שלימים החל לנגן עמה.
בשנת 2010, בגיל 15, הקליטה אלבום של סטנדרטי ג'אז, "Joan Chamorro Presents Andrea Motis," בהשתתפות בובי גורדון.
ב-2012 הקליטה אלבום שני, "Feeling Good". ג'ון פורדהאם סקר הופעתה של שמוטיס ב-PizzaExpress Jazz Club ב-2014, וקבע כי "למוטיס יש סוג של קול פניני. היא בקושי מתנשפת, עם אימפרוביזיות מופלאות ותזמון אקראי, שממנו עשויים אישי ג'אז".
בין 1 ל-4 בנובמבר 2015 מוטיס (חצוצרת פיקולו, TP, סקסופון וקול), צ'מורו (באס וסקסופון טנור) וג'וזפ טראבר (גיטרה) פתחו הופעות של בואנה ויסטה סושיאל קלאב ב-Adiós בבוסטון וניו יורק. בקונצרטים הללו עומרה פורטואנדו שרה "את דוס גרדניאס" כהדרן, יחד עם מוטיס.
מוטיס עשתה את הופעת הבכורה שלה בלייבל גדול עם "Emotional Dance" (חברת התקליטים אימפולס!, 2017). ב-2019 ביצעה את "Do outro lado do azul" (בצד השני של הכחול) ובעקבותיו שירים ויצירות ברזילאיות מקוריות. בסיבוב ההופעות העולמי של יו-יו מה, "The Bach Project", הוא החל את יום ההופעות בברצלונה ב-25 בספטמבר 2019, עם מוטיס. הם ביצעו דואט של שירת הציפורים (El cant dels ocells), שיר עממי קטלוני שהתפרסם בביצועו של פבלו קזאלס בצ'לו. דואט זה פורסם באלבומו של יו-יו מה, "Notes For The Future".
בשנת 2021, מוטיס, מייק מוסמן ו-WDR ביג בנד קלן הפיקו את "Colors & Shadows". האלבום "Loopholes" משנת 2022 הוא אלבום של החמישייה בעלת אותם שם שמוטיס מובילה יחד עם בעלה כריסטוף מאלינגר, כנר ג'אז אוסטרי.
חיים פרטיים

באוקטובר 2020 הכריזה מוטיס על לידת ילד.
דיסקוגרפיה

Joan Chamorro presenta Andrea Motis (Temps, 2010)
Motis Chamorro Quintet Live at Jamboree featuring Scott Hamilton (Swit, 2013)
Live at Casa Fuster (2014)
Feeling Good with Joan Chamorro (Temps, 2012; Whaling City Sound, 2015)
Coses Que Es Diuen Però Que No Es Fan, NewCat, Andrea Motis Joan Chamorro (DiscMedi, 2015)
Motis Chamorro Big Band Live (2015)
Joan Chamorro presenta La magia de la veu (Jazz to Jazz, 2015)
Live at Palau de la Música (Jazz to Jazz, 2015)
He's Funny That Way (Impulse!, 2016)
Joan Chamorro presenta La magia de la veu & jazz ensemble (Jazz to Jazz, 2016)
Emotional Dance (Impulse!, 2017)
Do Outro Lado Do Azul (Verve, 2019)
Loopholes (2022)
Marato de TV3 (TVC Disc, 2011)
Miles Tribute Big Band: Sketches of Catalonia (Mas i Mas, 2015)
Ramon Tort: Andrea Motis, La Trompeta Silenciosa - una historia sobre el triunfo de la sencillez (dvd 2019)
Sant Andreu Jazz Band: Jazzing 12 vol 2 (Temps Record, 2021)
Andrea Motis, WDR Big Band Cologne, Mike Mossman: Colors & shadows (Jazzline, 2021)
Yo-Yo Ma: Notes For The Future (Sony, 2021, Download and Streaming)
Joan Chamorro: Joan Chamorro Presenta's Big-Band (Jazz To Jazz, 2022)
Joan Chamorro: Remembering Toni Belenguer (Jazz To Jazz, 2022)
DSL

Digital Subscriber Line (בראשי תיבות: DSL; בתרגום חופשי: קו מנוי דיגיטלי) היא משפחה של טכנולוגיות לתקשורת נתונים דיגיטלית באמצעות תשתיות הטלפון, היינו על גבי זוג חוטי הנחושת שמחברים את קו הטלפון המסורתי (POTS) אל מרכזית הטלפונים.
מהירויות ההורדה ב-DSL מצורף בטבלה מטה והן תלויות בטכנולוגיה הספציפית שבשימוש, ובאיכות השירות (רמת ציוד, מרחק מהמרכזיה, חבילת השירות וכו'). בטכנולוגית ADSL (ראשי תיבות של Asymmetric Digital Subscriber Line - קו מנוי ספרתי אסימטרי), כמשתמע משמה, אין סימטריה בין מהירות ההעלאה ומהירות ההורדה (שהיא הגבוהה יותר). בטכנולוגית SDSL (ראשי תיבות של Symmetric Digital Subscriber Line - קו מנוי ספרתי סימטרי), הקצבים בהעלאה והורדה שווים (שיטה זו לא תוקננה ואינה נפוצה בעולם).
היסטוריה

מאז המצאת הטלפון ועד ראשית שנות ה-90 של המאה ה-20 מקובל היה לפרוס זוג חוטי נחושת שזור בין מרכזית הטלפון למנויי הטלפון, כדי לספק שרות של שיחות טלפון. בראשית שנות ה-90 תפוצת הטלפון הקווי במדינות המערב הייתה גבוהה מאוד. העברת נתונים על גבי קווי הטלפון, נעשתה באמצעות מודם חיוג שהגיע לכל היותר לקצב העברת נתונים של 56 קילוביט לשנייה.
מראשית שנות ה-70 של המאה ה-20, העברת נתונים בקצב גבוה יותר סופקה באמצעות שרות "קו שכור"(Leased Line) על גבי קווי E1 או T1 המאפשרים העברת מידע דיגיטלי בקצב של עד 2.048 או 1.544 מגהביט לשנייה - בהתאמה. שרות זה ניתן בעיקר לארגונים, מחירו היה יקר, הוא היה מוגבל במרחק ודרש סלילת קו מיוחד למקבל השרות. בראשית שנות ה-80 של המאה ה-20 פותחה לראשונה טכנולוגית ISDN BRI שאפשרה העברת נתונים באופן דיגיטלי על גבי קו של מנוי טלפון (DSL). קצב העברת הנתונים היה 144 קילוביט לשנייה, המורכב משני ערוצים של 64 קילוביט לשנייה וערוץ של 16 קילוביט בשנייה. עד ראשית שנות ה-90 של המאה ה-20 פריסת קווי ISDN הייתה דלה. בשנת 1990 החלה פריסה של ISDN במספר מדינות באירופה, בעיקר בגרמניה ומספר ממדינות סקנדינביה.
עם התפתחות האינטרנט וה -World Wide Web והרצון לספק שירותים חדשים כגון, וידאו לפי דרישה וטלוויזיה ברזולוציה גבוהה, התעורר הצורך במתן שרותיי העברת נתונים, בקצבים גבוהים הרבה יותר ובמחיר זול. כיוון שבעולם כבר הייתה פריסה רחבה מאוד של קווי טלפון היה צורך לנצל את קווי הטלפון הקיימים ובכך להימנע מפריסה יקרה של תשתית חדשה ויקרה אל בתי המנויים. צורך זה הוביל לפיתוח טכנולוגיות DSL בקצבים גבוהים. פיתוח הטכנולוגיה נעשה על ידי מעבדות בלקור (Bellcore) על פי דרישה של חברות הטלפון האזוריות בארצות הברית. כאשר טכנולוגית ADSL פותחה עבור מנויים ביתיים ואפשרה העברת נתונים במקביל לביצוע שיחות טלפון. טכנולוגית VDSL פותחה כגרסה של ADSL המסוגלת להעביר קצבים גבוהים מאוד לטווח קצר יותר. כאשר טכנולוגית HDSL פותחה כתחליף זול ובעל טווח ארוך לשירותים מבוססי E1 ו-T1 המיועדים לארגונים עסקיים.
ניסויי שדה של טכנולוגית ADSL החלו להתבצע על ידי חברת בל אטלנטיק בשנת 1993. במחצית השנייה של שנות ה-90 החלפה פריסה של קוי ADSL ו-HDSL המבוססים על פתרונות קנייניים, הדבר חייב רכישה של המודמים בשני צידי הקו מאותו יצרן והקשה על הפריסה. בשנת 1999 פרסם ארגון ITU-T את תקן G.992 עבור ADSL. ובשנת 2001 פורסם תקן G.991 עבור Single-pair high-speed digital subscriber line) SHDSL) ותקן G.993 עבור VDSL. פרסום התקנים אפשר רכישת DSLAM מיצר אחד ומודם מרוחק (ביתי) מיצרן אחר.
ציוד

מהצד של הלקוח, הציוד הדרוש הוא מודם DSL. המודם ממיר את אות אנלוגי חשמלי בטווח תדרים מתאים לקו הטלפון למידע דיגיטלי המכיל חבילות מידע.
מהצד של ספק התשתית (Network Access Provider - NAS), נמצא התקן DSLAM (ראשי תיבות של Digital Subscriber Line Access Multiplexer - מֶרַבֶּב כניסת קו מנוי דיגיטלי) המכיל מערך של מודמים ומטפל באותות הדיגיטליים שמועברים בטכנולוגיית ה-DSL ומעביר את המידע לכיוון ספק השרות.
בתחילת דרכה של הטכנולוגיה, נדרש טכנאי להגיע ללקוח כדי להתקין "מפצל", שהותקן בנקודה שבה תשתית הטלפון המקומית מתחברת לתשתית הביתית, ומשם יצא קו ייעודי ל-DSL. כיום, ניתן לרוב לבצע התקנה עצמית של המודם על ידי הלקוח, בעזרת ציוד והוראות פשוטים - וכך לא נעשה שינוי בתשתית הטלפון הביתית. עם זאת, במקום הקו הייעודי נדרש הלקוח להתקין מסנן על כל שקע שנמצא בשימוש על ידי מכשיר טלפון, כדי להפריד את רוחב הסרט שמוקצה לשיחות טלפון ופקס, ולזה שמוקצה להעברת הנתונים בטכנולוגית DSL. אותו מסנן גורם בדרך כלל להורדת עוצמת האות.
טכנולוגיות DSL

| 0 | 1 | 2 | 3 |
| --- | --- | --- | --- |
להלן מגוון סוגי xDSL
| הערות | מרחק מהמרכזייה | מהירות | סוג xDSL |
| טכנולוגיה הנמצאת בשימוש בישראל על ידי בזק ובעלי תשתיות פרטיות (קיבוצים ועוד) | 1.5 / 5.5 קילומטר | הורדה 2Mbps / 8.1Mbps - העלאה 786Kbps | ADSL |
| טכנולוגיה הנמצאת בשימוש בישראל על ידי בזק ובעלי תשתיות פרטיות (קיבוצים ועוד) | / קילומטר | הורדה 12Mbps - 25Mbps העלאה 640Kbps - 1.2Mbps | ADSL2+/2 |
| טכנולוגיה הנמצאת בשימוש בישראל על ידי בזק על גבי רשת ה-NGN ובעלי תשתיות פרטיות (קיבוצים ועוד). | 0.3 / 1.3 קילומטר | הורדה 13Mbps / 52Mbps - העלאה 16Mbps | VDSL |
| טכנולוגיה הנמצאת בשימוש בישראל על ידי בזק על גבי רשת ה-NGN ובעלי תשתיות פרטיות (קיבוצים ועוד). בשילוב טכנולוגיית Vectoring להפחתת הפרעות על הקו ניתן להגיע למהירות גבוהה במרחק גדול יותר. לדוגמה: 100Mps במרחק עד 500 מטר. | פחות מ-0.3 קילומטר | הורדה והעלאה סינכרוניים 200Mbps | VDSL2 |
| טכנולוגיה הנמצאת בשלבי אישור תקינה מתקדמים על ידי ה-International Telecommunication Union וצפויה להיות מאושרת במהלך שנת 2014. בישראל בזק הודיעה כי תבצע ניסוי בטכנולוגיה זו בשנת 2014. | פחות מ-0.2 קילומטר | עד 1Gbps הורדה | G.fast |
| ללא תמיכה בטלפון, דורש שימוש ב-2 קווים (4 חוטים) | 3.6 קילומטר | הורדה והעלאה סינכרוניים 1.54Mbps או 2.048Mbps בתקן אירופאי | HDSL |
| ללא תמיכה בטלפון | 6.5 קילומטר | הורדה והעלאה סינכרוניים 2.3Mbps / 2.3Mbps | SDSL |
| ללא תמיכה בטלפון | מעל 10 קילומטר | הורדה והעלאה סינכרוניים 1.44Kbps / 1.44Kbps | IDSL |
| ללא תמיכה בטלפון | 8.8 קילומטר | הורדה והעלאה סינכרוניים 2.0Mbps / 2.0Mbps | MSDSL |
| העברת מידע בכיוון אחד בו זמנית - Half Duplex |  | 10Mbps / 1.5Mbps | Etherloop |
|  |  | הורדה 1.52Mbps - העלאה 100Kbps | CDSL |
|  | 5.5 קילומטר | הורדה 7Mbps - העלאה 1Mbps | RADSL |
| ידוע גם כ-G.Lite / U.lite |  | הורדה 256Kbps - העלאה 64Kbps | ADSL Lite |
טכנולוגיות DSL > VDSL

(ראשי תיבות של Very High bitrate Digital Subscriber Line) (קו מנוי דיגיטלי (DSL) בעל מהירות גבוהה מאוד) היא אחת מהטכנולוגיות המהירות ביותר להעברת נתונים ברוחב פס גבוה בקווי טלפון רגילים. ואחת משלל טכנולוגיות ה-DSL המטפלות בהשגת מטרה זו.
המרחק בין המרכזייה ללקוח חשוב מאוד מאחר שככל שהמרחק גדל המהירות יורדת בגלל ניחות הנוצר בעוצמת האות,
בתנאים אופטימליים מהירות הקו יכולה להגיע לקצב של:
הורדה - 52Mbps - במרחק של עד 0.3 קילומטר מהמרכזייה
הורדה - 13Mbps - במרחק של עד 1.3 קילומטר מהמרכזייה
העלאה - 16Mbps - במרחק של עד 0.3 קילומטר מהמרכזייה
טכנולוגיית VDSL פועלת על גבי זוג שזור של חוטי-מתכת ומשתמשת ב-4 תחומי תדירויות, שניים לקשר בין הלקוח לשרת (Upstream) ושניים לקשר בין השרת ללקוח (Downstream). התקן מגדיר שתי שיטות אפנון QAM (שהיא טכנולוגיה זהה לזו שיש במודמי הכבלים) ו-DMT. כיום מקובל להשתמש בטכנולוגיות xDSL באפנון DMT מאחר ששיטה זו מציגה ביצועים עדיפים על QAM. תקן VDSL2 מגדיר תמיכה באפנון DMT בלבד.
נכון לסוף 2012, VDSL מהווה 18% מכלל טכנולוגיות הגישה לאינטרנט בעולם (כבלים, DSL, אלחוטי ואחרים).
בישראל, בזק משתמשת בטכנולוגיית ה-VDSL2 על-גבי רשת ה-NGN ומציעה מהירויות גלישה של עד 100 מגה-ביט. כמו כן, בשילוב טכנולוגיית Vectoring בזק יכולה לספק מהירויות גבוהות יותר ללקוחות אשר נמצאים במרחק גדול מהמרכזיה.
בקיבוצים בעלי תשתיות פרטיות וקמפוסים נוספים, מותקנות טכנולוגיות ה-ADSL ו-VDSL.
טכנולוגיות DSL > HDSL

(ראשי תיבות של High bitrate Digital Subscriber Line) היא טכנולוגיה להעברת נתונים ברוחב פס גבוה בשני קווי טלפון רגילים. אחת משלל טכנולוגיות ה-DSL המטפלות בהשגת מטרה זו.
בשונה מטכנולוגיית ADSL השידור הוא סימטרי לשני הכיוונים וללא תמיכה בטלפון, ובשל כך יכול לשמש כאלטרנטיבה זולה לקווי T1 בשוק העסקי כקו להעברת נתונים מהירה בהעלאה ובהורדה.
הרעיון שמאחורי ה-HDSL הוא שימוש באפנון דיגיטלי בטווח תדרים הגבוה מזה שבו עושה שימוש מכשיר הטלפון הביתי (תדרי קול גבוהים שאוזן אנוש אינה שומעת).
בשיטה זו המהירות המרבית להעברת הנתונים בכל כיוון נמוכה מזו שניתן להגיע אליה בקווי ADSL והיא מגיעה למהירות העברה של עד 1.54Mbps לכל כיוון במרחק של עד 3.6 קילומטר מהמרכזייה.
ראו גם

DOCSIS - הטכנולוגיה המקבילה להעברת אינטרנט בכבלים
בדיקת מהירות גלישה - על פי מדריך המחשבים הישראלי PCMagazine